google/wiki40b huggingface dataset:
Palaro ng Timog Silangang Asya 2005

Maskota

Si Gilas ay isang Agilang Pilipino.  Ito ang isa sa mga pinakamalaking mga agila sa daigdig, natutukoy sa kanyang mala-dakilang balahibo sa kanyang ulo.  Simbolo ng kagilasan, kalakasan at pagpapahalaga ang agila na kinukuha ang pagkapanalong sigla ng lahat ng mga kalahok na atleta.  Nagmula ang pangalan ni Gilas sa mga  Filipinong salita na Maliksi, Malakas, Matalino, Angat, Matalas.
Ang Tarsier dapat ang orihinal na mascot hanggang sa pinalitan ito ng Philippine SEA Games Organizing Committee (PhilSOC) sa kasalukuyang  mascot.

Logo

Ginagamit ng logo ang isang maskara pang-pista na karaniwang matatagpuan sa mga bansa sa Timog-silangang Asya.  Kinakatawan nito ang maraming mga iba't ibang kultura na magsama-sama para sa mga Laro na kasabay din na kinukuha ng maskara ang labis na sigla at ospitalidad ng mga mamamayang Filipino.  Naging inspirasyon ng logo ang Maskara Festival ng Lungsod Bacolod na isang pook din ng mga labanan.
Ang nag-disenyo sa logo ay isang graphic designer na Filipino, si G. Joel Manalastas.

Tema at himno

"One Heritage, One Southeast Asia" (Isang Pamana, Isang Timog-silangang Asya) ang tema ng mga Laro. Binibigyan diin ng tema ang kahalagaan ng pagkakaisa at kooperasyon upang matamo ang isang karaniwang hangarin at aspirasyon.  "We're All Just One" ("Iisa Tayong Lahat") ang imno ng mga Laro.  Nilikha ito nina Jose Mari Chan, isang mang-aawit at taga-katha ng awitin, Rene Nieva, isang taga-katha ng mga liriko.  Inawit ito ni Julia Abueva, isang siyam-na-taong gulang na soprano, apo ng Pambansang Artista ng Pilipinas na si Napoleon Abueva at tinugtog ng San Miguel Philharmonic Orchestra sa ilalim ng baton ni Ryan Cayabyab.

Mga paghahanda

Philippine SEA Games Organizing Committee (PhilSOC) ang nag-organisa sa mga Laro. Noong 1991 ang huling pagkakataon na naging punong-abala ang Pilipinas sa SEA Games.
Pinulaan ang paghahanda ng Pilipinas ng lokal at sa rehiyon.  Nakaranas ng problema ang sampung bumibistang bansa sa akomodasyon at paglalakbay.  Karagdagan pa nito, habang ang mga lugar ng mga labanan sa labas ng Maynila ay aktibong nakahanda para sa pagsalubong sa mga bumibistang mga atleta, nagkaroon ng suliranin ang mga nag-organisa sa malawakang paglakap ng suporta at paghayag ng SEA Games.  Ilan lamang sa mga makikitang indikasyon ng mga Laro maliban sa mga anunsiyo ng mga patalastas (commercial) na mga tagatangkilik ay ang mga banner na ipinaskil ng pamahalaan ng Maynila.

Ika-3 Palarong Paralimpiko ng ASEAN

Ang ika-3 Palarong Paralimpiko ng ASEAN (ASEAN ParaGames) ay ginanap sa Lungsod ng Maynila mula 14 Disyembre 2005 hanggang 20 Disyembre 2005. Ang kaganapang pampalakasang ito ay para sa sektor ng may kapansanan sa rehiyon ng Timog Silangang Asya. Ang ASEAN ParaGames ay ginaganap sa pagkatapos ng Palaro ng Timog Silangang Asya at ipinareho sa Paralympics na karaniwang itinatanghal sa katapusan ng Olympic Games. Karamihan sa mga larangang pampalakasan ay ginanap sa Rizal Memorial Sports Complex. May ilang bagong larangang isinali sa edisyong ito at ipinamalas ng mga lokal at dayuhang manlalaro.
Jesus The Healer

Ang Jesus The Healer ay isang palabas sa telebisyon sa Pilipinas ng ABS-CBN.
Ito po ay kasalukuyang sinasahimpapawid ngayon sa GMA Network, GMA News TV-11 at Light TV-33.
Yugo Kanno

Si Yugo Kanno ay isang mang-aawit mula sa bansang Hapon.
Balintataw

Ang balintataw (Ingles: pupil), na tinatawag ding alik-mata [bagaman ang iris ay tinatawag ding "alik-mata"], inla, ninya, tao-tao, o pupilahe, ay isang butas na nasa gitna ng iris ng mata na nagpapahintulot ng pagpasok ng liwanag sa retina. Kulay itim ito sapagkat karamihan sa liwanag na pumapasok sa balintataw ay hinihigop ng mga tisyung nasa loob ng mata. Sa mga tao, ang balintataw ay bilog, subalit ang ibang mga espesye, katulad ng sa ilang mga pusa, ay may balintataw na hugis siwang. Sa mga katagang pang-optiko, ang balintataw na pang-anatomiya ay ang apertura o butas ng mata at ang iris ay ang panghinto ng apertura (literal na panghinto ng butas). Ang imahe ng balintatawa na nakikita sa labas ng mata ay ang pasukang balintataw, na hindi talagang tumutugma sa lokasyon at sukat ng pisikal na balintataw dahil ito ay pinalalaki ng kornea. Sa panloob ng gilid nito ay nakahimlay ang isang lantad na kayarian, ang kolarete (collarette sa Ingles), na tanda ng dugtungan o pag-aanib ng embriyonikong membranong pambalintataw na tumatakip sa embriyonikong balintataw.
Unibersidad ng Bath

Ang Unibersidad ng Bath (Ingles: University of Bath) ay isang pampublikong unibersidad na matatagpuan sa lungsod ng Bath, Somerset, United Kingdom. Ito ay nakatanggap ng royal charter noong 1966, kasama ang ilan pang mga institusyon kasunod ng pagpapalabas ng Robbins Report. Tulad ng sa Unibersidad ng Bristol at University of the West of England, ang kasaysayan ng Bath ay maaaring maiugat sa Merchant Venturers Navigation School, na itinatag sa Bristol noong 1595. Ang university main campus ay matatagpuan sa Claverton Down, isang sayt kung saan matatanaw ang lungsod ng Bath, itinayo simula 1964 sa istilong modernista ng panahong iyon. 
Ang unibersidad ay isang miyembro ng Association of Commonwealth Universities, Association of MBAs, European Quality Improvement System, European University Association, Universities UK, at GW4.
Maid in Heaven

Ang Maid in Heaven ay isang palabas sa telebisyon sa Pilipinas ng ABS-CBN.
Umi, Fukuoka

Ang Umi ay isang bayan sa Prepektura ng Fukuoka.
1528 Conrada

Ang 1528 Conrada ay isang planetang hindi pangunahin.
1505 Koranna

Ang 1505 Koranna ay isang planetang hindi pangunahin.
Lani Lobangco

Si Lani Lobangco ay isang artista mula sa Pilipinas na kapatid ni Rachel Lobangco.
Guns N' Roses

Ang Guns N' Roses ay isang tanyag na Amerikanong bandang tumutugtog na mabigat na rock. Nabuo ang banda sa Los Angeles, California, Estados Unidos. Ang limang orihinal na mga kasapi ng banda ay sina Axl Rose (pangunahing mga tinig), Slash (pangunahing gitarista), Izzy Stradlin (pangritmong gitara, panlikod na mga tinig), Duff McKagan (baho, panlikod na mga tinig), at Steven Adler (mananambol). Pinakakilala sa mga awit ng banda ang Welcome to the Jungle, Paradise City, Sweet Child O'Mine, Patience, Live and Let Die, November Rain, Knockin' on Heaven's Door, Don't Cry, at Civil War.
Naiiba mula sa mga musikang rock na bantog noong dekada ng 1980 ang tugtuging nililikha ng Guns N' Roses sapagkat tumutugtog sila ng mas mabigat na tugtuging rock. Mas malapit ito sa rock na tradisyunal. Dahil dito, maraming mga tagapagtangkilik ng musika ang nagtuon ng pansin sa Guns N' Roses. Nilikha ang Guns N' Roses noong Hunyo 1985 ng mangangantang si W. Axl Rose, ng mga gitaristang sina Tracii Guns at Izzy Stradlin, ng bahistang si Ole Beich at ng tagapagtambol na si Rob Gardner. Dating nakikilala bilang Hollywood Rose ang lumang banda ni W. Axl Rose at dati namang tinatawag na L.A. Guns ang kay Tracii Guns; nang pinagsama nila ang dalawang mga pangalang ito, isinilang ang pangalang Guns N'Roses.
Domingo Zabálburu de Echevarri

Si Domingo Zabálburu de Echevarri ay naglingkod bilang Kastilang Gobernador-Heneral ng Pilipinas.
Pilar Pilapil

Si Pilar Pilapil (ipinanganak noong Oktubre 15, 1950 sa Camiling, Tarlac) ay isang artista sa Pilipinas noong mga kalagitnaan 1970. Siya ay naging Binibining Pilipinas-Universe noong taong 1967.
Beelzebub

Ang Beelzebub ay isang katawagan o pangalan para sa isang diyos ng mga Penisyo. Inihahalintulad ng mga Hudyo ang diyos na ito sa pinakamasama sa lahat ng mga demonyo.
Metroseksuwal

Ang neolohismong metroseksuwal, na hinango mula sa mga salitang metropolitano at heteroseksuwal, na naimbento noong 1994 na naglalarawan sa isang lalaki (natatangi na ang isang naninirahan sa loob ng isang kulturang urbano, nalipasan na ng panahong pang-industriya o post-industrial, at kapitalista) na natatanging metikuloso hinggil sa kanyang kalinisan at hitsura, na karaniwang gumugugol ng malaking halaga ng panahon at salapi para sa pamimili bilang bahagi nito. Sa ibang paglalarawan, ang isang metroseksuwal ay isang lalaking labis na nagtutuon ng pansin sa kaniiyang hitsurang pisikal at kalinisang pangkatawan. Ang kataga ay tanyag na iniisip na kaiba mula sa mga heteroseksuwal na umaako ng mga moda at mga estilo ng pamumuhay na isteryotipikal na may kaugnayan sa mga homoseksuwal, bagaman, ayon sa kahulugan na ibinigay ng tagapanimula nito, ang isang metroseksuwal ay maaaring talagang bakla, tuwid (tunay na lalaki), o biseksuwal (pumapatol sa babae at sa kapwa lalaki). Bilang dagdag, napag-alaman na ang mga lalaking meteroseksuwal ay gumagalaw na parang karaniwang lalaking homoseksuwal.
Nagsimula ang kataga sa loob ng isang artikulong isinulat ni Mark Simpson na nalathala noong Nobyembre 15, 1994, sa The Independent.
Pagtotono ng piano

Ang pagtotono ng piano (Ingles: piano tuning) ay ang gawain ng paggawa ng maliliit na mga pagbabago sa tensiyon o kahigpitan ng mga bagting ng isang akustikong piano upang maihanay ang mga interbal (agwat) na nasa gitna ng kanilang mga tono upang ang instrumento ay nasa tono at hindi sintunado (wala sa tono). Ang kahulugan ng katagang "nasa tono", sa konteksto ng pagtotono ng piano, ay hindi payak na isang partikular na nakatakdang pangkat ng mga taas ng tunog o pitch. Ang pino o dalisay na pagtotono ng piano ay nangangailangan ng pagsusuri ng halaga ng mga interaksiyon ng mga bibrasyon (pakikipag-ugnayan ng mga taginting) ng mga nota, na nagkakaiba-iba sa bawat isang piano, kung kaya't ang gawain ay nangangailangan ng bahagyang magkakaibang mga taas ng tunog mula sa anumang makateoriyang pamantayan. Ang mga piano ay karaniwang itinotono sa isang minodipikang bersiyon ng sistemang tinatawag na "pantay na pag-uugali" (tingnan ang mga prekuwensiya ng mga susi o tiklado ng piano, para sa teoretikal na pagtotono ng piano). Ang nagtotono ng piano ay tinatawag na apinador, tagapagtono ng piano o mangtotono ng piano at iba pang katulad.
Sa lahat ng mga sistema ng pagtotono, ang bawat taas ng tunog o pitch ay maaaring hanguin mula sa ugnayan nito sa isang napiling nakapirmi o hindi nababagong taas ng tunog, na ang karaniwan ay A440, na mas mataas kaysa sa above gitnang C (middle C, ang pitch na 261.626 hertz). Subalit, ang ibang mga mangtotono ay mas ninanais gamitin ang A444 kapag nagtotono sa loob ng susi ng C. Ang ilang mga pianong dekuryente o mga teklado o tipahang elektroniko ay maaaring itakda sa susi ng flat na B o "sapad na B", upang magamit ang kaparehong pilas ng musika na para sa karaniwang mga instrumentong pangmusika.
Ang pagtotono ng piano ay isinasakatuparan ng isang malawak na kasaklawan ng independiyenteng mga teknisyan ng piano, mga muling tagapagbuo ng mga lumang piano, mga tauhang teknikal ng tindahan ng mga piano, at ng mga naglilibang sa larangang ito. Makakatanggap ng kasanayan at sertipikasyon ng pagkaprupesyunal sa pagtotono ng piano mula sa mga organisasyon o mga samahang nagdadamayan para sa larangan, katulad ng Piano Technicians Guild. Maraming mga tagagawa ng mga piano ang nagrerekomenda na dapat na itono ang mga piano nang dalawang beses sa loob ng isang taon.
Ƃ

Ang Ƃ (ƃ), ay isang titik ng alpabetong Latin, ito ay magkatulad sa titik ng Sirilikong Б б kapag ito ay tinignan.
George Lerner

Si George Lerner ay isang kilalang artista sa sining ng Pelikula at Telebisyon.
Ž

Ang Ž, ž, ay isang titik ng alpabetong Latin, ito ay ginagamit sa mga seberal na wika.
Insiang

Buod ng pelikula

Si Insiang (Hilda Koronel) ay tanging anak ni Tonya (Mona Lisa), isang tindera sa palengke na iniwan ng kanyang asawa. Ang mag-ina ay nakatira sa dampa sa pook ng mga iskwater kasama ang mga parasitong kamag-anak ng asawa ni Tonya. Ang kasamang kabiyak sa labas ni Tonya ay si Dado (Ruel Vernal), isang butangero na umaakit din kay Insiang. Nagseselos si Tonya sa kanyang anak na babae. Nagsimulang magalit lalo si Insiang kina Tonya at Dado, nang hinadlang ni Dado si Bebot (Rez Cortez), ang kanyang kasintahan, mula sa pagsusulat ng liham sa kanya.
Ginagahasa ni Dado si Insiang, subali't pinapaniwalaan ni Tonya ang salaysay ni Dado na hinihibo siya ni Insiang. Nakiusap ang desperadong Insiang sa kanyang kasintahan na lumayo na siya sa kanya. Pagkatapos ang pagtatalik nila ni Bebot sa isang mumurahing motel, iniwan siya nito. Bumalik si Insiang sa kanyang ina na tinanggap siya nguni't binalaang iwasan niya ang "panghihibo" kay Dado. Na may paghihiganti sa isip, sumuko si Insiang sa mga digang pagtatalik ni Dado, at pinaikot-ikot ang isip niya sa paggugulpi kay Bebot sa isang tapunan ng mga basura. Samantala, lumaki lalo ang hinala ni Tonya sa kanyang anak at Dado. Isiniwalat ni Insiang ang kanyang kaugnayan kay Dado at pinatay ni Tonya si Dado.
Sa katapusan, dumalaw si Insiang kay Tonya sa bilangguan at humingi ng kapatawaran subali't tinanggap lamang ang mapait na kalamigan ni Tonya. Lumisan si Insiang na hindi lumingon kay Tonya, na pinagmamasdan nang lubos sa nakarehas na bintana ng kanyang kulungan, ang kanyang mukha ay puno ng kapitahan, pag-ibig at kapatawaran.
Maaari Ba

Ang Maaari Ba ay kinanta ni Sarah Geronimo sa kanyang album na Expressions.
Dinagyang

mga bobo kayo hayop Ang Pistang Dinagyang ay isang pistang panrelihiyon at kultural sa lungsod ng Iloilo sa Pilipinas na ginaganap tuwing ika-4 na linggo ng Enero. Inihahambbing ito sa Ati-Atihan ng Aklan at sa Sinulog ng Cebu. Isa ito sa higit na kilalang kapistahan sa bansa.

Kasaysayan

Nagsimula ang Dinagyang pagkatapos ipakilala ni Ambrosio Galindez, unang Pilipinong Rektor ng Komunidad ng mga Augustino at pari sa parokya ng San Jose, ang debosyon sa Santo Nino noong Nobyembre 1967. Nangyari ito matapos maobserabahan ang pista ng ati-atihan sa lalawigan ng Aklan. Noong 1968, isang replika ng orihinal na imahen ng Santo Nino de Cebu ang dinala sa Ilolo ni Padre Sulpicio Enderez ng Cebu bilang isang regalo sa Parokya ng San Jose. Ang mga tapat, na pinamumunuan ng mga miyembro ng Confradia del Santo Nino de Cebu, Ilolo Chapter, ang nagtrabaho para mabigyan ang imahen ng angkop na pagtanggap, na nagsisimula sa paliparan ng Iloilo at ipinaparada sa mga kalye ng Iloilo.
Sa simula, ang pagdiriwang ng pista ay limitado lamang sa parokya. Inihalintulad ng Confradia ang pista sa Ati-atihan ng Ibajay, Aklan. Dito, ang mga katutubo ay sumasayaw sa daan habang nababalot ang katawan nila ng uling at abo. Ginagaya nila ang mga Ating sumasayaw para sa pagdiriwang ng pagbebenta sa Panay. Ang mga grupo ng tribong ito ang batayan ng kasalukuyang pista.

Dagoy

Si Dagoy ang opisyal na mascot ng kapistahang Dinagyang. Inilikha siya sa mga guhit ng Dinagyang noong 2002. Ginawa tuloy na opisyal ang guhit para sa pista. Ipinakilala siya sa The Fort, Taguig noong ika-14 ng Disyembre, 2004 at sa Lungsod ng Iloilo noong ika-18 ng Disyembre, 2004. Inilarawan siya bilang batang mandirigmang Aeta, at sumasagisag sa pagsasaya at pakikipagkaibigan sa mga Ilonggo at sa mga dumadalaw sa pagdiriwang. 
6 na talampakan at 9 na pulgada si Dagoy. Maitim na kayumanggi ang kaniyang balat at may suot siyang pang-ulong may larawan ng Sto. Niño.  Kakaiba ang kaniyang pananamit at sumusuot siya na manilaw na tela, na ginagamit ng mga Aeta mismo. May hawak si Dagoy na tambol na gawa sa fiberglass na may tatak ng Pamahalaan ng Lungsod ng Iloilo sa gitna. Makulay na nakapalamuti ang kaniyang kamay at paa na ginagamit ng mandirigmang Dinagyang. Sikat ang ngiti ni Dagoy sa mga bata, lalo na sa mga maliliit na manyikang ginagawa.
Mga Paglilitis sa Nuremberg

Ang Mga Paglilitis sa Nuremberg (The Nuremberg Trials) ay ang sunod-sunod na mga militar na tribunal na isinagawa ng mga nanalong Mga Alyansa ng Ikalawang Digmaang Pandaigdig na kilala sa prosekusyon ng mga prominenteng (kilalang) miyembro ng pampolitika, ekonomiko, at militar na pamumuno ng natalong Partidong Nazi. Sa madaling salita, ang Mga Paglilitis sa Neremberg ay ang mga paglilitis sa mga krimeng pangdigmaan ng mga pinunong Nazi. Ang mga paglilitis ay idinaos sa siyudad ng Nuremberg, Bavaria, Alemanya noong 1945–46 sa Palasyo ng Hustisya. Ang pinakakilala sa mga paglilitis na ito ang Paglilitis ng mga Pangunahing Kriminal ng Digmaan sa harap ng Internasyonal na Militar na Tribunal (IMT) na lumitis sa 24 sa pinakamahalang nahuling mga pinuno ng Alemanyang Nazi bagaman ang mga mahalagang arkitekto ng Nazi gaya ni Adolf Hitler, Heinrich Himmler at Joseph Goebbels ay nagpatiwakal bago magsimula ang paglilitis. Ang inisyal na mga paglilitis ay idinaos mula 20 Nobyembre 1945 hanggang 1 Oktubre 1946. Ang ikalawang hanay ng mga paglilitis ng mas maliliit na kriminal ng digmaan ay isinagawa sa ilalim ng "Kontrol Konsehong Batas Bilang 10" sa Nuremberg Military Tribunals ng Estados Unidos.
Kempeitai

Ang Kempeitai (憲兵隊 Kenpeitai, "Pulutong ng Pulisyang Militar")  /kɛmpeɪtaɪ/ ay ang dating pulisyang militar sangay ng Sandatahang Lakas ng Imperyo ng Hapon mula 1881 hanggang 1945. Hindi ito kombensiyonal na pulisyang militar, ngunit mas natutulad sa isang pulisyang lihim, katulad ng Gestapo ng Nazi ng Alemanya.
Abenida Diego Cera

Paglalarawan ng ruta

Nagsisimula ang Abenida Diego Cera sa Barangay Manuyo Uno bilang karugtong ng Abenida Elpidio Quirino sa timog ng Kalye Villareal at dumadaang kalinya ng Manila–Cavite Expressway sa bandang kanluran at Kalye Tramo sa bandang silangan. Dadaan ito patimog at papasok sa mga lumang kabayanang barangay ng Daniel Fajardo at Elias Aldana kung saang matatagpuan ang dating Gusaling Pambayan ng Las Piñas at ang Simbahan ng Las Piñas. Pagtawid ng Ilog Las Piñas sa pamamagitan ng Tulay ng Diego Cera, papasok ang abenida sa Barangay Pulang Lupa kung saang matatagpuan ang lumang pabrika ng Sarao Motors at ang Pangkalahatamg Ospital ng Las Piñas. Babagtasin nito ang Karugtong ng Abenida Carlos Garcia (C-5) at Daang Naga bago makarating sa Barangay Zapote. Nagtatapos ang abenida sa may Daang Alabang–Zapote malapit sa hangganang Kabite kung saang tutuloy ito bilang Lansangang Aguinaldo.
Ilan sa iba pang mga kilalang palatandaang-pook sa kahabaan ng abenida ay ang Saint Joseph's Academy, Plaza Quezon, Sementeryong Katoliko ng Las Piñas, Maricielo Villas at Pamilihang Bayan ng Zapote.
Fevicol Se

Ang Fevicol Se ay isang awiting Indiyano sa musika ni Sajid-Wajid, sa liriko ni Jalees Sherwani at binuo nina Mamta Sharma, Keerthi Sagathia, Wajid. Ito ay ginawa noong 2012 sa isang pelikulang Hindi na Dabangg 2.
Indoor hockey sa Palarong Panloob ng Asya 2007

Ang indoor hockey sa Palarong Panloob ng Asya 2007 ay ginanap sa Macau, Tsina mula Oktubre 26, 2007 hanggang Nobyembre 3, 2007. Ang kumpetisyon ay idinaos sa Macau Stadium and Pavilion.
Ang disiplina ng indoor hockey ay binubuo ng isang (1) larangan.
Martin Landau

Si Martin Landau ay isang kilalang artista sa sining ng Pelikula at Telebisyon.
Ɒ

Ang Ɒ, ɒ, ay isang titik ng alpabetong Latin na nakaanyo sa baligtad na Latinong alpha.
Bashkir Qa

Ang titik na Bashkir Qa (Ҡ ҡ; pahilis: Ҡ ҡ) ay isang titik sa alpabetong Siriliko.
Ito ay nakakarepresenta sa tunog na /q/.
Fantastic Four

Ang Fantastic Four ay isang piksiyonal na superhero team na lumalabas sa American comics na inilathala ng Marvel Comics. Ang grupo unang lumabas sa The Fantastic Four #1 (pesta ng pabalat: Nob. 1961), na nakatulong upang maghatid ng isang bagong antas ng realismo sa medium. Ang Fantastic Four ay ang unang superhero team nilikha ni writer-editor Stan Lee at artist/co-plotter Jack Kirby, na bumuo ng isang tulunang diskarte sa paggawa ng komiks sa na sinimulan mula sa seryeng at sa mga sumunod pa.
Ang apat na mga indibidwal kaugaliang nauugnay sa Fantastic Four, na nakakuha ng superpowers matapos malantad sa cosmic rays sa panahon ng isang misyong pang-agham sa outer space, ay sina Mister Fantastic (Reed Richards), isang henyo sa agham at ang lider ng pangkat, na may kakayahang mabanat ang kanyang katawan sa mga hindi kapanipaniwala haba at hugis; Invisible Woman (Susan "Sue" Storm), na sa huli ay pinakasalan si Reed, na may kakayang gawang invisible (hindi nakikita) ang kanyang sarili at nang lumaon ay may kakayang gumawa ng malalakas na force field; Human Torch (Johnny Storm), nakakabatang kapatid ni Sue, na kakayang lumikha ng apoy, palibutan ng apoy ang kanyang sarili at lumipad; at ang malahalimaw na si Thing (Ben Grimm), ang kanilang kaibigang mainitin ang ulo ngunit mabait, isang dating college football star at college roommate ni Reed at ang isang mahusay na piloto, na nagtataglay ng superhuman na antas sa lakas, tibay, at tatag dahil sa taglay niyang malabatong laman.
Bilang unang seryeng superhero team ng Marvel Comics, ito ang bumuo ng isang pundasyon sa pag-akyat ng kompanya noong dekada 1960 mula sa isang maliit na sangay ng isang kompanyang tagalimbag patungo sa isang pop culture conglomerate. Ang serye ay nagpatuloy na nagtanghal sa talento ng manlilikha ng komiks gaya nina Roy Thomas, John Buscema, George Pérez, John Byrne, Steve Englehart, Walt Simonson, at Tom DeFalco, at isa sa ilang serye ng Marvel na nagsimula sa Pinalakang Panahon ng Komiks na patuloy inilalathala hanggang 2015.
Mula sa unang pagpapakilala nong 1961, ang Fantastic Four ay inilalarawan na medyo problemado ngunit mapagmahal na pamilya. Sa pagbaluktot ng kombensiyon sa iba pang comic book archetypes ng panahon, sila ay nagbabangayan at nagkimkim ng sama ng loob na minsang mababaw o malalim, at tinalikuran ang anonymity upang maging celebrity. Ang koponan ay kilala para sa kanilang paulit-ulit na tagpo sa mga karakter gaya ng kontrabidang hari na si Doctor Doom, ang kumakain ng planta na si Galactus, ang prinsipeng naninirahan sa dagat na si Namor, ang taga-outerspace na si Silver Surfer, at ang mga napapalit-anyong alien na Skrulls.
Ang Fantastic Four iniangkop na rin sa ibang media, kasama dito ng apat na animated series at apat na pelikulang live-action.
Amenorrhea

Ang amenorrhea, amenorrhoea, o amenorrhœa ay ang kawalan ng buwanang siklo ng pagreregla sa mga babaeng nasa edad na reproduktibo o maaaring magkaanak. Pisyolohikal na nagaganap ang amenorrhea bago ang pubertad, pagkaraan ng pagbabago sa buhay, at habang nagdadalangtao, nagbibigay ng laktasyon, o nag-aalaga ng sanggol. Ang masamang amenorrhea ay nagaganap sa maraming mga sakit. Kapag ang daloy ay nabigong lumitaw sa edad kung kailan ang isang babae ay umaasang darating ito, maaaring mayroong depektong konhenital o malpormasyon ng panloob na mga organong henital (pangkasarian). Ang katas o "diskarga", sa ilang mga kaso, ay maaaring malikha subalit nahahadlangang lumabas mula sa katawan dahil sa isang membranong nagsasara sa lagusan. Sa ganitong pangyayari, isang maliit na pag-oopera ang ginagawa.
Ang pagdaloy ay maaaring mabigo sa paglitaw dahil sa ginaw dahil nabasa ang mga paa, dahil sa malamig na panahon isa o dalawang araw bago ang inaasahang araw ng pagdating ng regla. Maaari ring maging sanhi ng pagkabigla ng isipan, pagbabago ng tirahan (katulad ng paglipat sa ibang bayan o bansa). Nagaganap ito sa seryosong mga karamdaman, na karaniwan sa tisis (tuberkulosis, consumption) at anemia. Sa ganitong mga kaso, may pakinabang ang kalagayang ito sapagkat natitipid ang lakas ng pasyente sa pamamagitan ng pagpigil sa pasumpung-sumpong o paulit-ulit na pagkaubos ng dugo. Ang paglulunas ay nagbabagu-bago ayon sa mga sanhi, kaya't mahalaga ang pagkonsulta sa manggagamot.
JC Castro

Si JC Castro ay isang artista sa Pilipinas.
Alex David

Talambuhay

Si Alex ay sumikat noong dekada 80s. Malimit siyang lumabas sa mga pelikulang Aksiyon.
Gadolinyo

Ang Gadolinyo ay isang elementong kimikal na mag sagisag na Gd, atomikong bilang na 64. Ito ay mapilak na puti, malleable, at ductile na kakaibang metal pandaigdig. Ito ay nadiskubre noong 1880 kay Jean Charles de Marignac.
Love Truly

Ang Love Truly ay isang palabas sa telebisyon sa Pilipinas ng GMA Network.
Dakilang Saserdote

Sinaunang Israel

Ang Dakilang Saserdote ang nagsilbi sa Tabernakulo at pagkatapos ay sa Unang Templo at Ikalawang templo sa Herusalem.
Ang Samaritanong Dakilang Saserdote ang Dakilang Saserdote ng pamayanan at relihiyon ng Samaritano.
Isputnik vs. Darna

Ang Isputnik VS Darna ang pangatlong bersyon ng Darna kung saan ginampanan ni Liza Moreno ang papel ni Darna at ang mahigpit niyang kalabang si Nida Blanca naman na nakasuot ng itim at lumilipad ring tulad niya na si Isputnik.